Άντερς Γιόνας Ώνγκστρεμ

Ο Άντερς Γιόνας Ώνγκστρεμ (Anders Jonas Ångström, 13 Αυγούστου 1814 - 21 Ιουνίου 1874) ήταν Σουηδός φυσικός.

Ήταν καθηγητής του Πανεπιστημίου της Ουψάλας. Έγραψε πολλά βιβλία σχετικά με την θερμότητα, τον μαγνητισμό και την οπτική. Ιδιαίτερα όμως ασχολήθηκε με το φάσμα του Ηλίου. Θεωρείται ως ένας από τους πρωτοπόρους της φασματοσκοπίας. Προς τιμήν του καθιερώθηκε η μονάδα μέτρησης Ώνγκστρεμ (1 Å = 10−10 m) καθώς και ο κρατήρας Ώνγκστρεμ στη Σελήνη.

Ο γιος του, Κνουτ Ώνγκστρεμ, ήταν επίσης φυσικός.

Αναφορές

Σουηδοί φυσικοί
Σουηδοί πανεπιστημιακοί
Μέλη της Βασιλικής Σουηδικής Ακαδημίας Επιστημών